H-I (Rakéit)
D'H-I war eng japanesch Drorakéit. Si baséiert op der japanescher N-II, déi eng a Lizenz gebauten amerikanesch Delta-Rakéit war. Wéi d'N-II, bestoung d'H-I aus enger Thor-Ënnerstuf mat 6 oder 9 Castor II Boosteren, awer am Verglach zu der N-II vill méi grousser Uewerstuf. Ugedriwwe gouf dës Stuf vun engem vollstänneg a Japan entwéckelten LE-5-Dreifwierk. All Starte vun den 139 t schwéiere Rakéite waren erfollegräich, awer wéinst hirem héije Präis konnt ni eng kommerziell Notzlaascht transportéiert ginn. Fir GTO-Missioune konnt d'H-I mat enger drëtter Feststoffstuf gestart ginn. Hiren éischte Start war den 13. Mäerz 1986 (Uertszäit), dee leschte Start war den 11. Februar 1992.

Startchronik

Technesch Daten 
D'Dreifwierker vun der éischter Stuf benotzen RP-1 a flëssege Sauerstoff (LOX) als Dreifstoff, déi vun der Uewerstuf gebrauche flëssege Sauerstoff a Waasserstoff. D'Booster an déi optional drëtt Stuf schaffe mat festem Dreifstoff. D'Satellitte goufen an enger Notzlaaschtverkleedung vu knapps 8 m Längt, 2,44 m Duerchmiesser a 600 kg Mass ënnerbruecht.

Kuckt och

Um Spaweck 
 Japanesch Drorakéiten
 Gunter's Space Page

Rakéiten
Japanesch Raumfaart